Parlamentul  României

[image: image2.png]FOMANIA

Nr. 22/37


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru completarea Ordonanţei Guvernului nr. 92/2003 privind Codul de procedură fiscală, cu care comisia noastră a fost sesizată în fond cu adresa Biroului Permanent nr. PL.x 34  din 12 februarie 2007.
	PREŞEDINTE,

Mihai Nicolae Tănăsescu

	Bucureşti,    05.03.2007

RAPORT

asupra propunerii legislative pentru completarea 
Ordonanţei Guvernului nr. 92/2003 privind 

Codul de procedură fiscală

Cu adresa nr. PL.X 34 din 12 februarie 2007, Biroul Permanent conform art.95 din Regulamentul Camerei Deputaţilor, republicat, a sesizat  pentru examinare şi avizare în fond, Comisia pentru buget, finanţe şi bănci cu propunerea legislativă pentru completarea Ordonanţei Guvernului nr. 92/2003 privind Codul de procedură fiscală.
La întocmirea raportului s-a avut în vedere avizulul negativ al Consiliului Legislativ şi punctul de vedere al Guvernului care nu susţine adoptarea acestei iniţiative legislative.
Prezenta propunere legislativă are ca obiect completare Ordonanţei Guvernului nr. 92/2003 privind Codul de procedură fiscală, cu modificările şi completările ulterioare, cu un nou articol, art. 1141. Astfel se propune ca, în cazul neplăţii amenzilor contravenţionale la regimul circulaţiei pe drumurile publice, în termen de 30 de zile de la primirea spre executare a titlului executoriu, organele fiscale ale administraţiei publice locale pe raza căreia domiciliază contravenientul să se adreseze Serviciului Poliţiei Rutiere din cadrul Inspectoratului de Poliţie al judeţului respectiv, care este obligat să procedeze la suspendarea permisului de conducere al autorului, până la achitarea amenzii către bugetul local.
Totodată, se mai propune ca, în cazul în care contravenientul este proprietarul unui autoturism înregistrat la organul fiscal al administraţiei publice locale, aceasta să poată solicita, alternativ, reţinerea certificatului de înmatriculare a vehiculului.

În raport de conţinutul său normativ, propunerea legislativă se încadrează în  categoria legilor organice, potrivit art. 76 din Constituţia României, republicată.
La lucrările comisiei au participat 21  deputaţi, din totalul de 28 membri ai comisiei.

Raportul comisiei a fost adoptat cu majoritate de voturi. 
Propunerea legislativă a fost respinsă de Senat în şedinţa din data de 6 februarie 2007.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii propunerii legislative pentru completarea Ordonanţei Guvernului nr. 92/2003 privind Codul de procedură fiscală, în şedinţa din data de 27 februarie 2007, comisia propune respingerea din următoarele considerente:
În Ordonanţa Guvernului nr. 92/2003 privind Codul de procedură fiscală cu modificările şi completările ulterioare, la capitolul VIII, sunt stabilite regulile privind executarea silită.
Articolul 128 din Ordonanţa Guvernului nr. 92/2003 privind Codul de procedură fiscală precizează începerea termenului de prescripţie, astfel „ Dreptul de a cere executarea silită a creanţelor fiscale se prescrie în termen de 5 ani de la data de 1 ianuarie a anului următor celui în care a luat naştere acest drept”.

Soluţiile propuse introduc o discriminare în rândul contravenienţilor participanţi la trafic, fiind vizaţi numai conducătorii de autovehicule.

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


            Expert parlamentar:
Ene Giorgiana

